Zero Point Five

Zero Point Five ass eng lëtzebuergesch Museksgrupp.

 Bandgeschicht 

D'Band, déi ufanks och nach Zero Point 5 geschriwwe gouf, huet 2009 als Schülerband ugefaangen. D'Museker waren zesummen am Escher Jongelycée. D'Joer drop si si um Screaming Fields opgetrueden.tout-luxembourg.com: Festival Screaming Fields of Sonic Love 2010 – 5 juin Rockhal (23. Mee 2010) 2012 hu si um Rock um Knuedler an um Food for Your Senses gespillt a waren d'Virband vun der kanadescher Sängerin Coeur de Pirate am Atelier.wortl.lu: Zero Point 5 stellt Debütalbum in der Kufa vor (28. Mäerz 2014)

Stories From the Bar Downtown, hiren éischten Album, hu Zero Point Five 2014 an der Escher Kulturfabrik virgestallt. Zwee Joer drop koum dunn d'EP Southbound eraus, op där d'Lidder Honolulu a Sing Along ze héiere sinn, déi e gewësse Succès als Radiosingelen haten.Fiche op backstagepro.de (gekuckt de 6. Juni 2023)

2017 ass d'Band ënner anerem op der Diddelenger Fête de la musique an erëm um Rock um Knuedler opgetrueden, an 2018 um e-Lake-Festival.

Den zweeten Album Southern Breeze koum 2019 eraus. De Violonist Chris Reitz, dee scho virdru mat Zero Point Five zesummegeschafft hat, huet um Album matgeschriwwen an ass du volle Bandmember ginn.lequotidien.lu: «Southern Breeze», les ondes positives de Zero Point Five (25. Oktober 2019) D'Releaseparty war an der Rockhal.100komma7.lu: Minnetter Jonge mat Banjo, Mandolinn a Gei vum Marc Clement (25. Juli 2019) D'Lidder Free, Replay, Make It Count an The Lucky Ones goufen als Singelen ausgekoppelt. De Sam Flammang huet d'Museksvideoe gedréint, mat Ausnam vun The Lucky Ones, bei deem d'Roxanne Peguet Regie gefouert huet.

No fënnef Concerten an Däitschland am Februar 2020 hätte Zero Point Five an Amerika op Tour solle goen, wat duerch d'Corona-bedéngte Reesrestriktiounen awer net méiglech war.tageblatt.lu:  „En Owend am Quartier“ / Die Escher Band Zero Point Five spielt sich durch die Viertel ihrer Stadt vum Melody Hansen (28. Juli 2020) Am Summer 2022 hu si du sechs Concerten an den USA gespillt, dorënner zwee um "Luxemburg Fest" zu Belgium am Wisconsin.

2021 huet d'Band hir Singel Spice It Up erausbruecht, déi den 1980er-Sound mat moderner Country-Musek verbënnt.eldo.lu: D'Band Zero Point Five am Eldo-Interview (6. August 2021)

No e puer méi rouege Joren gouf am November 2024 bekannt, datt d'Grupp ee vun de Finalisten am Luxembourg Song Contest 2025 ass.100komma7.lu:Zero Point Five: Vun Dëppefester op déi grouss Bün vum Sophie Schroeder (26. November 2024) Den 1. Januar 2025 gouf hire Bäitrag Ride verëffentlecht, fir deen de Sam Flammang e Video gedréint huet.

 Diskografie 
 Albumen 
 2014: Stories From the Bar Downtown
 2019: Southern Breeze

 EP 
 2016: Southbound

 Singelen 
 201?: Words and Phrases
 201?: Hurricane Girl
 2016: Honolulu
 2017: Sing Along
 2018: Heartland
 2019: Free
 2019: Replay
 2019: Make It Count
 2021: The Lucky Ones
 2021: Spice It Up
 2024: Ride

 Um Spaweck 
 Profil op Facebook an Instagram
 Diskografie op Rate Your Music
 Videografie op YouTube

Kategorie:Lëtzebuergesch Rockgruppen
Kategorie:Lëtzebuergesch Popgruppen